# קבוצת עליבאבא

Alibaba Group LTD
(סינית) 阿里巴巴集团|  |
|  |
|
נתונים כלליים |
|
סוג |
חברה ציבורית, NYSE:BABA |
|
בורסה | * הבורסה לניירות ערך בניו יורק (BABA)
* הבורסה לניירות ערך בהונג קונג (25 בנובמבר 2019–9988)
 |
|
על שם |
עלי באבא  |
|
מייסדים |
ג'ק מא (יוּן) |
|
תקופת הפעילות |
נוצרה כחברה 1999 – הווה |
|
חברות בנות | * קבוצת לזדה
* עיתון הבוקר של דרום סין
* UCWeb
* AGTech Holdings Limited
* AutoNavi Holdings Limited
* טאובאו
* alibaba.com
* יואוקו
 |
|
מדינה |
הרפובליקה העממית של סין  |
|
מיקום המטה | Binjiang District  |
|
משרד ראשי |
האנגג'ואו, הרפובליקה העממית של סין סין |
|
בעלות |
ג'ק מא |
|
ענפי תעשייה |
מסחר אלקטרוני  |
|
מוצרים עיקריים |
שירותי מסחר מקוון, פורטלי קניות ושתוף, מחשוב ענן |
|
שווי שוק |
269.26 מיליארד דולר (11 ביולי 2026) |
|
הכנסות |
15.14 מיליארד דולר (2016) |
|
רווח תפעולי |
89,678,000,000 רנמינבי (נכון ל־2021)  |
|
רווח |
143,284,000,000 רנמינבי (נכון ל־2021)  |
|
הון עצמי |
937,470,000,000 רנמינבי (נכון ל־2021)  |
|
יו"ר |
ג'ק מא |
|
מנכ"ל |
ג'וזף צאי  |
|
עובדים |
46,228 (יוני 2016) |
|   |
|
www.alibaba.com |
|   |

משרדי החברה בהאנגג'ואו
**קבוצת עַליבּאבּא** (באנגלית: **Alibaba Group**, בסינית מפושטת: 阿里巴巴集团, בסינית מסורתית: 阿里巴巴集團, פִּין-יִין: Ālǐbābā Jítuán, ‏NYSE: BABA) היא חברת מסחר אלקטרוני סינית שבסיסה בהאנגג'ואו, הנותנת שירותי תשלום מקוון, פורטלים בין חברות, פורטלי חיפוש קניות ושירותי מחשוב ענן. בין אתרי הקבוצה הפופולריים ביותר ניתן למנות את "**עלי אקספרס**" (AliExpress).

בשנת 2012 שני פורטלים מצליחים של הקבוצה גילגלו העברות של כ־170 מיליארד דולר, ערך גדול יותר משל "eBay" ושל "Amazon" יחדיו באותה התקופה. כ־80% מהקניות המקוונות בסין נעשות דרך אתרי הקבוצה.

עיקר הפעילות של החברה בסין. בשנת 2005 קנתה "Yahoo!" 39% ממניות החברה תמורת מיליארד דולר במזומן. אילו הייתה "יאהו" מחזיקה בכל מניותיה עד להנפקה הראשונה שבוצעה ב־2014 היו אלו שוות כ־92 מיליארד דולר.

בספטמבר 2014 ביצעה הקבוצה את ההנפקה הראשונה הגדולה בהיסטוריה בבורסה לניירות ערך בניו יורק, אשר הצליחה לגייס 25 מיליארד דולר, לאחר ההנפקה הוערך שווי החברה בכ־231 מיליארד דולר. במאי 2018 כבר הייתה שווה כ־507 מיליארד.

## היסטוריה

פרק זה לוקה בחסר. אנא תרמו לוויקיפדיה והשלימו אותו.
קבוצת עליבאבא הוקמה על ידי ג'ק מא, שייסד אותה בעזרת 60,000 דולר שגייס מכ-80 חברים. בשנת 2010 קבוצת עליבאבא השיקה את "עלי אקספרס", שירות סחר אלקטרוני המורכב ברובו מעסקים סינים קטנים המציעים מוצרים לקהל בינלאומי.

### רכישות

* רכישה עצמית – במאי 2012 רכשה עליבאבא חזרה 20% מהמניות של עצמה מיאהו, בשווי של 7.1 מיליארד דולר (24% ממניותיה נותרו באחזקת יאהו).

### 2014

במחצית הראשונה של 2014 לקראת ההנפקה הראשונית (IPO) המתוכננת, ביצעה עליבאבא סבב רכישות עצום בגודלו המוערך בכ-5 מיליארד דולר.

* במרץ 2014 רכשה עליבאבא את מניות השליטה בחברת ChinaVision Media Group תמורת 804 מיליון דולר.
* באפריל 2014 רכשה עליבאבא כ־16% ממניות של Youku (שירות דומה ליוטיוב) בשווי 1.2 מיליארד דולר.
* במהלך השנה לפני ההנפקה השקיעה 50 מיליון דולר בחברה Peel Technologies.
* ביוני 2014 קנתה הקבוצה כ־50% מקבוצת הכדורגל גואנגג'ואו אוורגראנד בכ־192 מיליון דולר.
* ביוני 2014 רכשה עליבאבא את יתרת 36% מהמניות של חברת "UCWeb" שעדיין לא היו בידיהם. גובה העסקה לא פורסם.
* במהלך השנה השקיעה 692 מיליון דולר בחברת "InTime Retail"
* במהלך השנה השקיעה 250 מיליון דולר בחברת "Lyft"
* במהלך השנה השקיעה ‏250 מיליון דולר בחברת "SingPost"

### 2015

* בפברואר 2015 השקיעה 590 מיליון דולר ביצרנית הסמארטפונים "Meizu"
* במרץ 2015 השקיעה כ־200 מיליון דולר בחברת "Snapchat", השקעה שהעמידה את שווי החברה על כ־15 מיליארד דולר
* בדצמבר 2015 רכשה את "South China Morning Post" תמורת 266 מיליון דולר

### 2016

* באפריל פורסם כי עליבאבא השקיעה מיליארד דולר בקבוצת "לזדה".

### 2019

* ביולי 2019 השיקה החברה מעבד XuanTie-910 עם 16 ליבות מבוסס RISC-V ובספטמבר השיקה את שבב AI בשם Hanguang 800.

### 2023

* בספטמבר החל אדי וו לכהן כמנכ״ל החברה.
* באפריל הוציאה החברה מודל שפה גדול בשם Qwen.

### 2024

* החברה מכרה תמורת 1.7 מיליארד דולר את רשת הקמעונאות Sun Art ואת Intime תמורת כמיליארד דולר.

### הנפקה

בספטמבר 2014 הונפקה החברה בבורסה לניירות ערך בניו יורק.

אף על פי שהערכות אנליסטים לפני ההנפקה ניבאו הנפקה גדולה ומשמעותית, גם האופטימיים ביותר חזו הנפקה של פחות מ־21 מיליארד. בפועל ההנפקה גייסה 25 מיליארד דולר, מה שהפך אותה להנפקה הגדולה בהיסטוריה, בפער ניכר מהמקום השני של בנק סין לחקלאות שגייס 22.1 מיליארד דולר ב־2010.

בהנפקה מכרה יאהו, כפי שסוכם מראש, 122 מיליון מניות ונשארה עם אחזקה של 16.3%, ממכירה זו הרוויחה יאהו כ־8.3 מיליארד דולר.

בשלהי שנת 2021 החברה ספגה קנסות בסך מיליארדי דולרים מהממשל הסיני, בטענה כי היא פועלת באופן מונופוליסטי בסין, לצד צעדי אכיפה משמעותיים נוספים של הממשל הסיני, כתוצאה מכך, המניה של החברה ירדה בשיעור של כשבעים אחוז מהשיא שנקבע בתחילת שנת 2021, שווי החברה נחתך בכחמש מאות מיליארד דולר במצטבר, מחיקת הערך הגדולה מאז ומעולם בהיסטוריית שוק ההון.

קבוצת עליבאבא הסינית הודיעה במרץ 2023 כי היא מתכננת לפצל את האימפריה העסקית שלה, בשווי 220 מיליארד דולר, לשש יחידות שיפעלו ויגייסו כספים בנפרד, ובחנה את האפשרות של הנפקתן.

### פעילות בישראל

בשנת 2017 הקימה קבוצת עליבאבא מרכז מחקר ופיתוח גם בישראל באמצעות רכישת חברת ההזנק ויז'ואליד, ובשנת 2019 רכשה את "אינפיניטי איי.אר." (InfinityAR) הישראלית ומיזגה אותה במרכז הפיתוח. בראש מרכז הפיתוח עמדה פרופ' ליהי צלניק-מנור מהטכניון, והועסקו בו כמה עשרות עובדים. בשנת 2022 נסגר מרכז הפיתוח בישראל, ועובדיו פוטרו.

ב-2023 החלה החברה לשווק בישראל את שירות הענן שלה Alibaba Cloud באמצעות חברת Sela.

## חברות בת ושותפים

* Alibaba.com – הפלטפורמה הגדולה בעולם למסחר מקוון בין עסקים עבור עסקים קטנים[דרוש מקור]. נוסדה בסין.
* Taobao – שוק Taobao הוא שוק המסחר מקוון עבור משתמשים פרטיים, הגדול בסין. על פי דירוג Alexa הוא האתר השני בסין לפי כניסות והעשירי בעולם.
* Tmall – פורטל משלים ל־Taobao. על פי דירוג Alexa הוא האתר השמיני בסין.
* Juhuasuan – אתר לקניה קבוצתית בסין, שהושק על ידי Taobao. ב־2010 הפך חברת בת עצמאית.
* eTao – השוואת מחירים שהושק על ידי Taobao והפך לחברה עצמאית בסוף 2010.
* Alipay (סינית מפושטת: 支付宝, פִּין-יִין: Zhīfùbǎo) – אתר תשלומים לצד שלישי שהושק ב־2004. הוא בעל נתח השוק הגדול ביותר בסין עם כ־300 מיליון משתמשים.
* Alibaba Cloud Computing – אתר שרותי מחשוב ענן, כולל e-commerce, כריית ועיבוד מידע וכן שירותי התאמות מידע.
* AliExpress (עלי אקספרס) – אתר מסחר מקוון קמעונאי. מורכב בעיקר מעסקים סינים קטנים המציעים את מרכולתם לקהל הצרכנים הבינלאומי. הושק ב־2010. בספטמבר 2014 כבר היה אתר המסחר המוביל ברוסיה.
* ‎Yahoo! China – שותפות עסקית של עליבאבא עם יאהו! שהוקמה כאשר עליבאבא רכשה את Yahoo! China‎ ב־2005.
* Laiwang – תוכנה להעברת מסרים.
* ChinaVision Media Group – במרץ 2014 רכשה עליבאבא את מניות השליטה בחברת ChinaVision Media Group תמורת 804 מיליון דולר, שתי החברות הודיעו כי יקימו ועדה מיוחדת לשיתוף פעולה בין השתיים.

## ראו גם

* Tencent
* Baidu
* AliOS

## קישורים חיצוניים

 מדיה וקבצים בנושא **קבוצת עליבאבא** בוויקישיתוף
* המקורי **(באנגלית) אתר האינטרנט הרשמי של קבוצת עליבאבא (באנגלית)
* אתר האינטרנט הרשמי של קבוצת עליבאבא (באנגלית)

* קבוצת עליבאבא, ברשת החברתית פייסבוק
* קבוצת עליבאבא, ברשת החברתית X (טוויטר)
* קבוצת עליבאבא, ברשת החברתית אינסטגרם
* קבוצת עליבאבא, ברשת החברתית טיקטוק
* קבוצת עליבאבא, ברשת החברתית LinkedIn
* קבוצת עליבאבא, סרטונים בערוץ היוטיוב
* שחר סמוחה, ‏מא בוער, באתר גלובס, 13 במרץ 2014
* קונים בחו"ל ומרגישים בבית - נענע10 - זירת המומחים
* איתן בייגל, ‏לא פחות ממדהים: כך פועל המחסן העצום של עליבאבא, באתר גלובס, 25 בספטמבר 2017
* אופיר דור, בלב המאפליה של כיסויי הסמארטפון, באתר כלכליסט, 28 במרץ 2019
* מידע עסקי על חברת קבוצת עליבאבא באתרים Yahoo! Finance • MarketWatch • CNN Money • Bloomberg Business (באנגלית)
* קבוצת עליבאבא, בגוגל פיננסים

* קבוצת עליבאבא, באתר Crunchbase (באנגלית)
* קבוצת עליבאבא, באתר EDGAR של הודעות ל-SEC (באנגלית)

## הערות שוליים